इस उत्सव की शुरुआत 7 मार्च से होगी, प्रत्येक दिन
इस उत्सव की शुरुआत 7 मार्च से होगी, प्रत्येक दिन उत्सव में 3 बेटियों का सम्मान भी किया जाएगा
upcoming event
सिटी रिपोर्टर अंतरराष्ट्रीय महिला दिवस के उपलक्ष्य में महिला सशक्तिकरण, महिला एवं बाल विकास विभाग बिटिया उत्सव कराएगा। यह उत्सव 7 मार्च से शुरू होगा, जो 10 मार्च तक चलेगा। यह कार्यक्रम सिटी सेंटर स्थित राज्य स्वास्थ्य प्रबंधन एवं संचार संस्थान और शिवाजी उद्यान में होंगे। इसका शुभारंभ 7 मार्च को सुबह 11 बजे शिवाजी उद्यान में चित्रकला शिविर से होगा। यह जानकारी महिला सशक्तिकरण के कोआर्डिनेटर सुरेश तोमर, परिवर्तन समूह के आलोक शर्मा ने दी। पत्रकारों से चर्चा में उन्होंने बताया कि 8 मार्च को रानी लक्ष्मीबाई समाधि स्थल से साइकिल रैली निकाली जाएगी।
यह रहेगा शेड्यूल
7 मार्च : चित्रकला शिविर सुबह 11 बजे शुरू होगा। इसके मुख्य अतिथि अनवर चित्रकार नई दिल्ली होंगे। इसमें
प्रतिभागी सुप्रिया अंबर, विनय अंबर जबलपुर, सोनाली चौहान, जयप्रकाश चौहान देवास, विनीता दिल्ली, डॉ.अमिता खरे, शिल्पी महोले, डॉ.सुमिता अयूब रहेंगे। वहीं दोपहर 2 बजे से राज्य स्वास्थ्य प्रबंधन संस्थान में संवाद होगा, जिसका विषय पत्रकारिता में स्त्री रखा गया है। इसमें वक्ता आनंद प्रधान नई दिल्ली, मनीषा पांडे, गीता श्री नई दिल्ली, श्रुति तोमर भोपाल, जयंत तोमर रहेंगे। शाम 6 बजे से पूर्व रंग में लांगुरिया गायन होगा। वहीं शाम 7.30 बजे से गदल नाटक का मंचन होगा। इसके निदेशक अयाज खान हैं।
8 मार्च : दोपहर 2 बजे से संवाद होगा, जिसका विषय सिनेमा में स्त्री रखा गया है। इसके वक्ता जयप्रकाश चौकसे, लुबना सलीम मुंबई, आकांक्षा पारे, प्रांजल धर दिल्ली, रेणु शर्मा रहेंगे। वहीं शाम 5 बजे से होने वाले पूर्व रंग में फाग गायन होगा। शाम 7.30 बजे से बाड़ा नाटक का मंचन होगा। इसकी निर्देशक साजिदा साजी हैं।
9 मार्च : सुबह 11 बजे काव्य पाठ होगा। इसमें कवि सुमन केशरी, पवन करण और नेहा नरूका मौजूद रहेंगी। इसके बाद दोपहर 2 बजे से होने वाले संवाद का विषय कविता में स्त्री रखा गया है। इसकी वक्ता लीलाधर मंडलोई नई दिल्ली, पवन करण ग्वालियर, सुजाता, अविनाश मिश्रा नई दिल्ली, अनुपम सिंह, प्रतापगढ़ होंगे। शाम 6 बजे से पूर्व रंग में कन्हैया गायन होगा। इसके बाद परिवर्तन समूह द्वारा केजी त्रिवेदी को वरिष्ठ रंगकर्मी डॉ.कमल वशिष्ठ सम्मान दिया जाएगा। शाम 7.30 बजे से वशंज नाटक का मंचन होगा।
10 मार्च: सुबह 11 बजे से कहानी पाठ होगा। इसमें साहित्यकार महेश कटारे, मनीषा कुलश्रेष्ठ मौजूद रहेंगे। दोपहर 2 बजे से संवाद होगा, इसका विषय कहानी में स्त्री रखा गया है। इसकी वक्ता ममता कालिया नई दिल्ली, रोहिणी अग्रवाल रोहतक, महेश कटारे, तरुण भटनागर और कविता होंगी। वहीं शाम 6 बजे से होने वाले पूर्व रंग: आल्हा गायन में रायबरेली की शीलू सिंह राजपूत की प्रस्तुति होगी। शाम 7.30 बजे से नचनी नाटक का मंचन होगा, जिसके निर्देशक प्रियंका ठाकुर हैं।
बिटिया उत्सव में संवाद गायन और होंगे नाटक
hin_Deva hin_Deva eng_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva